SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 141.1.9/6-79-14/23

**2023. gada 20. decembrī plkst. 10.00**

Rīgā, Jēkaba ielā 16, komisijas sēžu zālē

Sēdē piedalās:

**komisijas deputāti**:

**Raimonds Bergmanis**

**Andrejs Vilks**

**Jānis Skrastiņš**

**Igors Rajevs**

**Aleksejs Rosļikovs**

**Edvīns Šnore**

**Atis Švinka**

**Edmunds Zivtiņš**

**uzaicinātās personas:**

*uzaicinātās personas par 1. darba kārtības jautājumu*

* Iekšlietu ministrijas Pilsonības un migrācijas lietu pārvaldes priekšniece **Maira Roze**

*uzaicinātās personas par 2. darba kārtības jautājumu*

* Iekšlietu ministrijas Juridiskā departamenta Normatīvo aktu izstrādes nodaļas juriskonsulte **Devce Radzeviča**
* Iekšlietu ministrijas Informācijas centra Noziedzīgo nodarījumu uzskaites nodaļas vadītāja **Sarmīte Klementjeva**
* Ekonomikas ministrijas Cilvēkkapitāla attīstības departamenta vecākais eksperts **Varis Prudņikovs**
* LDDK jurists, darba tiesību eksperts **Jānis Pumpiņš**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti I.Silabriede, M.Veinalds, S.Kaire, E.Kalniņa**

**Sēdi vada:** komisijaspriekšsēdētājs R.Bergmanis

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

**1. Lēmums par priekšlikumu iesniegšanas termiņa pagarināšanu līdz 01.02.2024. likumprojektiem:**

**1.1. Grozījumi Imigrācijas likumā (56/Lp14) 2. lasījumam;**

**1.2. Savienības pilsoņu un viņu ģimenes locekļu ieceļošanas un uzturēšanās Latvijas Republikā likums (57/Lp14) 2. lasījumam.**

**2.** **Grozījums Sodu reģistra likumā (444/Lp14) 2. lasījumam.**

**3. Dažādi.**

R.Bergmanis atklāj sēdi un iepazīstina ar izskatāmo darba kārtību.

**1. Lēmums par priekšlikumu iesniegšanas termiņa pagarināšanu līdz 01.02.2024. likumprojektiem:**

**1.1. Grozījumi Imigrācijas likumā (56/Lp14) 2. lasījumam;**

**1.2. Savienības pilsoņu un viņu ģimenes locekļu ieceļošanas un uzturēšanās Latvijas Republikā likums (57/Lp14) 2. lasījumam.**

R.Bergmanis aicina sākt izskatīt komisijas sagatavoto Saeimas lēmuma projektu par priekšlikumu iesniegšanas termiņa pagarināšanu minētajiem likumprojektiem. Dod vārdu PMLP pārstāvim.

M.Roze informē attiecībā par izskatāmajiem likumprojektiem – gada laikā daudz kas ir mainījies, ir nopietni jāpārskata abi likumprojekti, tādēļ lūdz pagarināt priekšlikumu iesniegšanas termiņu šiem likumprojektiem līdz 2024. gada 1. aprīlim.

**L.Millere** komentē, ka atbalsta atbildīgo institūciju ierosinājumu.

**M.Roze** papildina, ka aicina komisiju apsvērt sekojošo – jaunajā Imigrācijas likumā nav nekādu izņēmumu kādu noteiktu valstu pilsoņiem, kā tas ir pašreiz Imigrācijas likumā Baltkrievijas un Krievijas pilsoņiem. Šādas normas iestrādāt likumā nebūtu labi un kvalitatīvi, piedāvā, ka tas varētu būt atsevišķs likums (trešais likumprojekts).

**L.Millere** skaidro, ka šāds variants ir iespējams.

**R.Bergmanis** aicina deputātus atbalstīt priekšlikumu iesniegšanas termiņa pagarināšanu apspriestajiem likumprojektiem.

*Deputātiem nav iebildumu.*

*Deputāti atbalsta priekšlikumu iesniegšanas termiņa pagarināšanu apspriestajiem likumprojektiem.*

**LĒMUMS:**

- lūgt Saeimas Prezidiju grozīt Saeimas 2023. gada 21. decembra sēdes darba kārtību un iekļaut tajā Saeimas lēmuma projektu “Par priekšlikumu iesniegšanas termiņa pagarināšanu likumprojekta “Grozījumi Imigrācijas likumā” (56/Lp14) otrajam lasījumam līdz 2024. gada 1. aprīlim”;

- lūgt Saeimas Prezidiju grozīt Saeimas 2023. gada 21. decembra sēdes darba kārtību un iekļaut tajā Saeimas lēmuma projektu “Par priekšlikumu iesniegšanas termiņa pagarināšanu likumprojekta “Savienības pilsoņu un viņu ģimenes locekļu ieceļošanas un uzturēšanās Latvijas Republikā likums” (57/Lp14) otrajam lasījumam līdz 2024. gada 1. aprīlim”.

**2. Grozījums Sodu reģistra likumā (444/Lp14) 2. lasījumam.**

R.Bergmanis informē, ka par izskatāmo likumprojektu saņemts 1 priekšlikums, un aicina sākt tā izskatīšanu. Dod vārdu priekšlikuma autoriem.

**Nr.1** – Iekšlietu ministra R.Kozlovska priekšlikums – Papildināt likumprojektu ar 1. pantu ieteiktā redakcijā.

**D.Radzeviča** informē, ka priekšlikums ir saistīts ar jau pieņemtajiem grozījumiem Kriminālprocesa likumā, ar kuriem ieviests jauns tiesību institūts – nodrošinājuma līdzekļu piemērošana juridiskajai personai.

Ar šiem grozījumiem paredzēti 3 veidu nodrošinājuma līdzekļi juridiskajai personai: noteiktu darbību aizliegums; aizliegums veikt izmaiņas Latvijas Republikas Uzņēmumu reģistra vestajos reģistros; aizliegums veikt uzņēmuma pāreju. Šie nodrošinājuma līdzekļi ir procesuālie piespiedu līdzekļi tāpat kā drošības līdzekļi, ko piemēro fiziskai personai. Par drošības līdzekļiem, kuri piemēroti fiziskai personai, Sodu reģistrā tiek uzkrātas ziņas. Analoģiski šāda nepieciešamība arī būtu attiecībā pret juridiskām personām.

Lūdz atbalstīt.

**L.Millerei** nav iebildumu, jo šādi grozījumi kriminālprocesā jau veikti un stājušies spēkā, līdz ar to šādā veidā tikai tiek salāgoti likumi.

**R.Bergmanis** aicina deputātus atbalstīt šo priekšlikumu.

*Deputātiem nav iebildumu.*

*Priekšlikums* ***Nr.1*** *komisijā* ***atbalstīts****.*

R.Bergmanis aicina komisiju atbalstīt likumprojekta virzību izskatīšanai Saeimas sēdē 2. lasījumā.

*Deputātiem nav iebildumu.*

*Deputāti atbalsta likumprojekta virzību izskatīšanai Saeimas sēdē 2. lasījumā.*

**R.Bergmanis** aicina noteikt **priekšlikumu iesniegšanas termiņu** šim likumprojektam 3. lasījumam – **5 dienas.**

*L.Millerei un D.Radzevičai nav iebildumu.*

*Deputātiem nav iebildumu.*

**LĒMUMS:**

**-** atbalstīt likumprojektu “Grozījums Sodu reģistra likumā” (444/Lp14) un virzīt izskatīšanai Saeimas sēdē 2. lasījumā;

- noteikt priekšlikumu iesniegšanas termiņu 3. lasījumam – 5 dienas.

**3. Dažādi.**

R.Bergmanis pateicas visiem par darbu.

*Nobeigumā komisijas deputāti apspriež nākamā gada aktuālos iespējamo izbraukuma sēžu un komandējumu plānus.*

R.Bergmanis pateicas uzaicinātajām personām par piedalīšanos komisijas sēdē un slēdz sēdi.

Sēde pabeigta plkst. 10.30.

Komisijas priekšsēdētājs R.Bergmanis

Komisijas sekretārs J.Skrastiņš

Protokolēja E.Kalniņa